《题佛光寺》
宋代·姚孝锡

臧谷虽殊竟两亡，倚阑终日念行藏。
已忻境寂洗尘虑，更觉心清闻妙香。
孤鸟带烟来远树，断云收雨下斜阳。
人间未卜蜗牛舍，远目横秋益自伤。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。